Islam Maxachev
Islam Ramazanovich Maxachev (ruscha: Ислам Рамазанович Махачев; 1991-yil 27-oktyabrda tugʻilgan) — rossiyalik professional aralash yakkakurash ustasi va sobiq sambochi. Hozirda Ultimate Fighting Championship (UFC) ning yengil vazn toifasida ishtirok etadi. UFC yengil vazn toifasi chempioni hisoblanadi. Maxachev 2010-yildan buyon professional musobaqalarda qatnashib, 2016-yilda jangovar sambo boʻyicha jahon chempioni va 74 kg vaznda ikki karra Rossiya chempioni (2014, 2016) bo'ldi. 2023-yil 7-noyabr holatiga ko‘ra, Maxachev UFC erkaklar o‘rtasidagi pound-for-pound reytingida 1-o‘rinni egallab turibdi.